IS के लिए लव जिहाद, मेरिन बनी मरियम, निमिषा बनी फातिमा | "Love Jihad" for ISIS
Channel: Webdunia Hindi
Date: 2016-07-18

देश के कई हिस्सों में लव जिहाद जारी है। ताजा मामले में एक ईसाई लड़की मरियम इसका शिकार हुई है। आईए में शामिल होने गए केरल के 21 लोगों में शामिल मरियम और निमिशा की दास्तां कुछ अलग है। मरियम ने जिस लड़के से प्यार कर शादी की थी उसने इस्लाम अपना कर मरियम को भी इसके लिए मजबूर किया और अंत में दोनों आईएस के लिए काम करने लगे। इसी तरह फातिमा बनी निमिशा की भी कहानी है।

केरल के कांग्रेस विधायक पीटी थॉमस ने दावा किया है कि मरियम इस्लाम के विवादित प्रचारक जाकिर नाईक के विचारों से प्रभावित थी। थॉमस ने जाकिर नाईक के फाउंडेशन पर केरल के युवाओं को बरगलाने का आरोप लगाया, जबकि मरियम के परिवार ने उसके पति याह्या पर मरियम को जबरन आईएस में शामिल होने का आरोप लगाया। मरियम के पति याह्या और मरियम का धर्मान्तरण करने वाले मुंबई के कुरैशी नाम के बिजनेसमैन पर केस दर्ज कर लिया गया है। दूसरी ओर फातिमा बनी निमिषा अपने पति के भाई और उसकी पत्नी के साथ विदेश गई थी लेकिन अब उसका कोई अता-पता नहीं है। हालांकि पुलिस की जांच अभी जारी है। जांच में ही खुलासा होगा कि आखिर सचाई क्या है।